google/wiki40b huggingface dataset:
Smøla Golfklubb

Smøla Golfklubb ble stiftet i 2001, etter initiativ fra Nils Baadnes og Frode Roksvåg. Dyrnesdalen Golfbane (9-Hull) ble i påsken 2003 åpnet for spill. Banen ble slopet av Norges Golfforbund i 2005. Golfbanen er en utfordrende skogsbane, og ligger i Dyrnesdalen, på vestsiden av øya Smøla. Banen er godt beskyttet av vær og vind. Klubben har utstyr til utleie, benker på banen, øvingsområde, klubbhus, simulator og så videre Klubben holder også kurs. Hver søndag er det seriespill
Medlemstallet i klubben er per 2017 rundt 80 medlemmer.
Ujjain (distrikt)

Demografi

Ved folketellingen i 2011 var det 1 986 597 innbyggere i distriktet, mot 1 710 982 i 2001. Den urbane befolkningen utgjør 39,22 % av befolkningen.
Barn i alderen 0 til 6 år utgjorde 13,32 % i 2011 mot 16,29 % i 2001. Antallet jenter i den alderen per tusen gutter er 919 i 2011 mot 938 i 2001.
Ronald Grambo

Medlemskap og æresbevisninger

Ronald Grambo har vært knyttet til den internasjonale folkloristiske assosiasjonen Folklore Fellows, ved Det finske vitenskapsakademi, og har også vært medlem av en doktorgradskomité i folkloristikk ved la Sorbonne i Paris. Han har også fungert som styremedlem for Nordic Institute of Folklore (NIF) i Åbo i tre år. Ronald Grambo mottok Hedmark forfatterlags ærespris 28. september 2006, og ble ved samme anledning utnevnt til livsvarig medlem av foreningen. Han har også mottatt Kongsvinger bys kulturpris for 2008.

Biografiske momenter

Ronald Grambo er gift med sykepleier Liv Turid Grambo, og de har barna Anne-Cathrine og Per-Martin. Ronald Grambo gikk av med pensjon i 1993, men har også etter dette utfoldet seg faglig gjennom flittig virksomhet, både som skribent og foredragsholder.

Faglige interesser

Ronald Grambo har spesielt interessert seg for trolldom og magi, men hans vitenskapelige forfatterskap favner vidt innenfor folkloristikken og tilgrensende fagområder, som sosialantropologi, teatervitenskap, kulturhistorie, litteraturhistorie, norrøn litteratur  og semiotikk, noe hans tallrike tidsskriftartikler i norske og utenlandske tidsskrifter bærer bud om.
Av tidsskrifter som han ofte har ytret seg i, kan nevnes Maal og Minne, Arv, Rig, Samtiden, Temenos, Fabula, Acta Ethnographia Academiae Hungarica, Budkavlen, NEGs småskrifter, Folklore, Livstegn, Forskningsnytt, Middelalderforum Forum Medievale, Norveg, Nord Nytt, Bokvennen og Hedmark-forfatter'n.
Plinthocoelium

Utseende

Middelsstore, avlange, stort sett mørkt grønnlig, blåaktig eller fiolett metallisk fargede trebukker. Hodet er ikke påfallende forlenget. Antennene er middels kraftige og noe lengre enn kroppen. Pronotum er rundet, med en liten, skarp tann midt på hver sidekant. Dekkvingene er noe avsmalnende bakover. Beina er lange og slanke, lårene gjerne mer eller mindre rødlige.

Levevis

Larvene utvikler seg i ved av løvtrær.

Utbredelse

Slekten er utbredt i Nord- og Mellom-Amerika, fra Delaware i nord til Costa Rica i sør, også på øyene i Karibia. Én art blir også oppgitt fra Chile, men det er usikkert om dette er korrekt.
Lothal

Lothal (લોથલ loˑt̪ʰəl) er en av de større ruinbyene etter Indussivilisasjonen og stammer fra rundt 2400 f.Kr. Stedet ligger nær den nåværende landsbyen Saragwala i Bhal-regionen i den indiske delstaten Gujarat, om lag 8 mil sørvest for delstatshovedstaden Ahmadabad. 
Ruinene ble oppdaget  i 1954 og først gavd ut fra 1954-1955 til 1962-63 av Archaeological Survey of India (AS-ENE), det offisielle indiske fortidsminnebyrået. Det er bygd et arkeologisk museum ved siden av utgravingsområdet som viser fram noen av de viktigste indusdalfunnene fra India.

Strukturer

Lothal huser ruinene av en stor havn eller et basseng med mål 37 ganger knappe 22 meter. Strukturen ligger ved det gamle leiet til elven Sabarmati, som siden har endret kurs. Via elven hadde innbyggerne i Lothal handelsforbindelse med Det indiske hav, og det er funnet bevis på handel med steder i Persiabukta, og gjennom den trolig også Det gamle Egypt og Mesopotamia.
Bygningene i byen, blant annet en lagerbygning med 64 rom nær havnen, lå litt høyere enn elvesletten rundt, og var omgitt av en bymur. En høyereliggende del av byen ved varehuset har hus med private bad og et omfattende avløpsystem. Den lavereliggende delen av byen huset håndverkere som gull- og koppersmeder og tilvirkere av perler.
Utenfor bymuren, i nordvest, lå en gravplass. Det er identifisert 22 gravsteder her, formet som et rektangel med nordvest-orientering.

Transport

Lothal ligger seks kilometer sørøst for jernbanestasjonen Lothal-Bhurkhi på jernbanelinjen Ahmadabad-Bhavnagar. Den har også veisamband med Ahmadabad (85 km), Bhavnagar, Rajkot og Dholka. De nærmeste byene er Dholka og Bagodara.

Arkeologi

Lothal ble funnet i 1954 under en arkeologisk utforskning som ble startet av Archaeological Survey of India etter delingen av Britisk India i 1947. Delingen medførte at de fleste kjente indusdalstedene, blant annet Harappa og Mohenjo-daro, gikk til Pakistan. Lothal ligger 27 mil fra Mohenjo-daro.
Fjodor Shcherbatskoj

Fjodor Ippolitovitsj Shcherbatskoj eller Stcherbatskij (Фёдор Ипполи́тович Щербатско́й, født 30. august 1866 i Kielce, Polen (det russiske keiserdømmet), død 18. mars 1942 i Boroye i det nordlige Kasakhstan) var en russisk indolog som var ansvarlig for grunnleggelsen av det akademiske studiet av Buddhisme og Buddhistisk filosofi.
1812 års politikk

1812 års politikk er vanlig betegnelse på den endring av Sveriges utenrikspolitikk som ble påbegynt i 1812 av daværende kronprins Karl Johan. Det sentrale innholdet var at Sverige avsluttet sitt århundrelange motsetningsforhold til Russland, aksepterte at Finland var tapt og allierte seg med Russland og Storbritannia mot Frankrike under Napoleon.
Etter Napoleon var beseiret og avsatt ledet omleggingen til at Sverige i fred var alliansefritt mens det i krig holdt seg nøytralt.
Shinya Yamanaka

Karriere

Yamanaka avla medisinsk eksamen ved Universitetet i Kobe. Han spesialiserte seg som ortopedisk kirurg før han gikk over til forskning og avla Phd-graden ved Universitetet i Osaka i 1993.

Viktige publikasjoner

Takahashi, K., Yamanaka, S. (2006): Induction of pluripotent stem cells from mouse embryonic and adult fibroblast cultures by defined factors. Cell 126:663-676.
Vedøya (Røst)

Vedøya er en øy i Røst kommune i Røstøyan landskapsvernområde. Øya heter offisielt Vedøya, men kalles også Vedøy. Toppen på Vedøya rager 209 meter over havet og fuglefjellene på øya har sammen med de andre fuglefjellene i Røstøyan noen av verdens største konsentrasjoner av hekkende sjøfugl.
Øya synes over havet som en bratt klippe og kan være synlig på omkring 30 nautiske mils avstand (over 55 kilometer).
På Vedøya finnes en havutvasket hule med en åpning på 60-70 meter og foran hula ligger en morene fra istiden.
Elle (magasin)

Elle er et internasjonalt kvinneblad som fokuserer på kvinners mote, skjønnhet, helse og underholdning. Elle er også verdens største moteblad. Det ble grunnlagt av Pierre Lazareff og hans kone Hélène Gordon i 1945. Bladets tittel betyr «henne» på fransk. Robbie Myers er ansvarlig redaktør. 
Bladet kom med en norsk utgave fram til 2016, da norske Elle ble nedlagt. Under Elle-navnet kom også det norske boligmagasinet Elle Decoration.
Elle ble grunnlagt i Frankrike i 1945. I 1981 kjøpte Daniel Filipacchi og Jean-Luc Lagardère Hachette Filipacchi Médias, som inkluderte Elle som slet. Elle ble deretter lansert i USA (News Corporation eide en del av USA-utgaven inntil 1988), etterfulgt av 25 andre fremmedspråklige utgivelser. 
Det ble verdens største moteblad, med 39 internasjonale utgivelser i over 60 land. Den norske utgaven kom tolv 12 ganger årlig (per 2016).
Irpa (gudinne)

Irpa er en mytologisk kvinnefigur i norrøn mytologi. Hun nevnes i flere norrøne sagaer (Jomsvikingenes saga, Njåls saga) sammen med sin mer omtalte søster Torgerd Hølgebrud. Søstrene forekommer i kilder som spesielt er knyttet til Håløygætten og Ladejarlene. Irpa og Torgerd skal være døtre til den mytiske kong Hølge som har gitt navn til Hålogaland og knyttes dermed også til håløygjarlene som ladejarlene nedstammet fra. Ifølge Frans-Arne Stylegar kan Torgerd også betraktes som Hølgis brud, ikke datter. Irpas opphav er etter denne tolkningen ukjent.

Slaget i Hjørungavåg

Sagaene beretter at Håkon jarl selv påkalte Torgerd i kampen mot jomsvikingene under slaget i Hjørungavåg i 986. Da Håkon møtte sterk motstand fra jomsvikingene ba han sin skytshelgen Torgerd om hjelp. Hun satte som krav at han måtte ofre sin sønn, og Håkon fikk da trellen sin, Tormod Kark til å drepe sønnen Erling. Etter dette kom et voldsomt uvær med haglskurer over kamparenaen. I uværet fikk jomsvikingene se at søstrene Torgerd og Irpa sto i Håkons skip og skjøt piler fra hver finger, og at hver pil drepte en jomsviking.
Conviasa

Historie

Selskapet blei oppretta 7. juli 2004 gjennom et samarbeid mellom staten og delstatsmyndighetene i Nueva Esparta. Flygingene starta 11. desember samme året. 

Ruter

Innenriks trafikkerte selskapet Caracas, Higuerote, Puerto Cabello, Barcelona, Cumaná, Maturín, Barquisimeto, Coro, Las Piedras, Maracaibo, Porlamar, San Tomé, La Fría, San Antonio del Táchira, Valera, Mérida, El b, Santo Domingo del Táchira, Barinas, Canaima, Puerto Ayacucho, Puerto Ordaz, San Fernando de Apure og Santa Elena de Uairén (juli 2017). Conviasa hadde i juli 2017 utenriksruter i Sør-Amerika til Bogotá i Colombia, Buenos Aires i Argentina, Panama by i Panama, Managua i Nicaragua, Manaus i Brasil og Georgetown i Guyana. I Karibia fløy selskapet til Port of Spain i Trinidad og Tobago, St. George's på Grenada og Havanna på Cuba. Madrid i Spania var i juli 2017 selskapets enste mål i Europa.

Flyflåte

Flyflåten består av Airbus A340–200, Boeing 737–200/300, Embraer E-190 og Cessna 208 Caravan (juli 2017). Selskapet har brukt andre flytyper også.
Sint Michiel

Sint Michiel er en liten fiskerlandsby like sør for Bullenbaai på vestkysten av Curaçao. Landsbyen ligger omtrent 10 kilometer nordvest fra hovedstaden Willemstad. Landsbyen består blant annet av bukten St. Michielsbaai. 
Denne bukten har tidligere blitt forsvart av Det nederlandske vestindiske kompani, og ruinene av hovedfortet er fortsatt synlige. Disse fortene gjorde at øyen kunne bli forsvart fra franske pirater og Royal Navy, men har flere ganger blitt okkupert av fienden.
Frankfurtbørsen

Frankfurt-børsen (Frankfurter Wertpapierbörse) er den største børsen i Tyskland, og også en av de største i verden. Den har sete i Frankfurt am Main og eies av Deutsche Börse AG. I 2004 hadde børsen en omsetning på omkring 3,3 billioner (3 300 milliarder) euro. Den viktigste aksjeindeksen er DAX.

Historie

Børsens opprinnelse går tilbake til det 9. århundre, da keiser Ludwig den tyske av det tysk-romerske rike gav Frankfurt privilegium til å holde en årlig høstmesse. Gjennom keiser Ludwig IVs utvidelse av privilegiet til også å omfatte en vårmesse i 1330 ble Frankfurt et viktig sentrum for vare- og pengehandel.
Ettersom hvert territorium i det tysk-romerske rike i middelalderen hadde sin egen valuta, ble det betalt med de forskjelligste typer valutaer under messene i Frankfurt. Den uoversiktlige betalingssituasjonen gjorde pengevesenet i Frankfurt vanskelig, og bidro til å fremme bedrageri. For å gjøre noe med dette vedtok en rekke kjøpmenn i 1585 enhetlige vekslingskurser. Denne begivenheten regnes som grunnleggelsen av Frankfurt-børsen.
For å oppdatere kursene møttes kjøpmennene regelmessig, og betegnelsen «børs» for denne forsamlingen kjennes i skriftlige kilder allerede fra 1605. I begynnelsen ble møtene holdt på plassen foran det romerske rådhuset i Frankfurt. Fra 1694/95 ble byens største bygning, Großer Braunfels, tatt i bruk som handelslokale. I 1625 utkom den første offisielle kursseddelen, som inneholdt gjennomsnittskursene for tolv valutaer. Den eldste bevarte kursseddelen stammer fra 1721 og inneholder 16 valutaer.
I 1681 grunnla bystaten Frankfurt en offisiell børsforvaltning. Det ble gitt tillatelse til handel med valuta og veksler. Handelen med skyldbrev og lån som begynte fra slutten av 1600-tallet, gjorde børsvirksomheten åpen også for privatpersoner.
I 1808 ble den 223 år gamle børsen en del av det nygrunnlagte Handelskammeret, og dermed en offentlig-rettslig institusjon.
Ikke minst takket være den kjente Frankfurt-familien Rothschild, som var ledende bankierer for de europeiske fyrstehus, utviklet Frankfurt seg til en verdensbørs ved siden av London og Paris. I 1843 ble en børsbygning (i dag kalt Alte Börse) tegnet av Friedrich Peipers oppført i nærheten av Frankfurter Paulskirche.
I 1879 ble en ny bygning, Neue Börse, tegnet av Heinrich Burnitz og Oskar Sommer, åpnet.
Til tross for aksjenes økte betydning som følge av den industrielle revolusjon var Frankfurt-børsens tyngdepunkt lenge handel med obligasjoner.
Under nasjonalsosialismen ble fri handel avskaffet, og dermed i realiteten børsvesenet. Børsen ble gjenåpnet etter krigen, og etablerte seg i løpet av 1950-tallet igjen som en av verdens ledende børser.
Todd Phillips

Road Trip (2000)

Phillips startet karrieren som dokumentarfilmskaper, men fikk sitt gjennombrudd i 2000 da han regisserte eventyrkomedien Road Trip med blant andre Breckin Meyer, Seann William Scott og Amy Smart på rollelista. Filmen handler om fire venner som legger ut på en reise langs veien.

Old School (2003)

Tre år senere var han tilbake med nok en komedie, Old School, som tar for seg hvordan tre venner som prøver å gjenskape tiden på college. Luke Wilson, Will Ferrell og Vince Vaughn spiller hovedrollene.

Starsky & Hutch (2004)

Allerede året etter var Phillips på banen igjen som regissør, da han laget actionkomedien Starsky & Hutch, som er en versjon av TV-serien fra 1975. Denne filmen handler om hvordan to politimenn (spilt av Ben Stiller og Owen Wilson) som prøver å fange kriminelle ved hjelp av eks-krimkongen Huggy Bear. Vince Vaughn og Snoop Dogg spiller også i filmen.

School for Scoundrels (2006)

I 2006 laget Phillips sin første romantiske komedie med School for Scoundrels, hvor en nerd prøver å heve selvtilliten ved å vinne drømmejenta. Imidlertid har læreren hans akkurat det samme målet. Billy Bob Thornton, Jon Heder og Jacinda Barrett spiller hovedrollene.

The Hangover (2009)

Så kom Phillips' hittil største film som regissør, hitkomedien The Hangover. Her reiser fire venner på bryllupsreise til Las Vegas. Tre av dem våkner opp på et hotellrom dagen etter ankomst uten å ane hva som har skjedd dagen før. En tiger befinner seg på badet, en baby i skapet – og den fjerde vennen har forsvunnet og gir ikke svar fra seg. Bradley Cooper, Ed Helms og Zach Galifianakis spiller hovedrollene.

Due Date (2010)

Innimellom Hangover-slagene kom en film som har likhetstrekk med filmen Road Trip, nemlig Due Date. En gift mann må rekke tilbake til Los Angeles fra Atlanta innen fem dager, men ender opp i tidsklemme da en annen mann ødelegger for ham og må kjøre ham dit. Robert Downey jr., Zach Galifianakis og Michelle Monaghan spiller i filmen.

The Hangover Part II (2011)

Oppfølgeren til The Hangover hvor gutta denne gangen er i Thailand hvor Stu skal gifte seg. Det ender opp med at de på et utdrikningslag opplever et sterkt déjà vu da de igjen våkner opp på et hotellrom uten å ane hva som skjedde kvelden før. Nok en gang er en venn forsvunnet, og denne gangen har de en irriterende ape med på reisen. Cooper, Helms og Galifianakis er også denne gang i hovedrollene.

The Hangover Part III (2013)

Det er bestemt at det kommer en tredje film om bakrusgutta, The Hangover Part III, som kommer i 2013.

Annet

Todd Phillips ble nominert til Oscar for beste adapterte manus i 2007 for Borat: Cultural Learnings of America for Make Benefit Glorious Nation of Kazakhstan, som han skrev sammen med Sacha Baron Cohen, Peter Baynham, Anthony Hines og Dan Mazer. Han var også med som utøvende produsent i filmen All the King's Men (2006).
Maldivian Air Taxi

Historie

Selskapet blei grunnlagt i 1993 av danske forretningsfolk for å frakte passasjerer fra flyplassen ved hovedstaden til over 80 turistdestinasjoner rundt om i landet. Den første flyginga fant sted 4. november 1993. Selskapet brukte fly av typen Twin Otter utstyrt med flottører.
I 2013 blei flyselskapet solgt til det amerikanske kapitalfondet Blackstone. Maldivian Air Taxi blei deretter slått sammen med Trans Maldivian Airways, som også blei navnet på det sammenslåtte selskapet.
Archophileurus chaconus

Utseende

En middelsstor ( millimeter), avlang, blank, brunsvart hornbille. Hannen har to korte, litt innoverbøyde horn i pannen, pronotum har en ganske svak lengdefure og er nokså fint punktert. Dekkvingene er hvelvede med grove punktstriper. Artene i slekten Archophileurus er kortere og bredere enn de fleste andre Phileurini, og undersiden har nokså lange, kraftige, oransje hår.

Levevis

Larvene lever i råtten, død ved, de er rovdyr som jakter på andre vedlevende insekter. De voksne billene kan leve temmelig lenge.

Utbredelse

Arten er vidt utbredt i det sørlige Sør-Amerika (Brasil, Bolivia, Paraguay, Argentina og Chile).
Ham (sjimpanse)

Ham (født august 1956?, død 19. januar 1983) var en sjimpanse som er best kjent som første menneskelignende skapning som ble skutt opp i verdensrommet. Navnet er et akronym for laboratoriet som forberedte han for ferden, Holloman Aerospace Medical Center, på Holloman Air Force Base i New Mexico i USA.  
Sjimpansen var fire år da han i desember 1960 ble trent til å gjøre forholdsvis enkle kommandoer som respons på lys- og lydsignaler.
31. januar 1961 ble Ham plassert i en Mercury-kapsel og skutt ut fra Cape Canaveral i Florida. Under ferden opplevde kapselen trykkproblemer, men Hams romdrakt hindret at han fikk skader. Kapselen falt ned i Atlanterhavet og ble plukket opp av et redningsfartøy.
Etter ferden levde Ham i 17 år i Smithsonian National Zoological Park i Washington D.C., før han døde 27 år gammel i 1983.
Hams reserve, Minnie, var den eneste hun-sjimpansen som ble trent for Mercury-programmet. Da prosjektet var over, ble hun en del av Luftforsvarets avlsprogram og fødte ni unger. Hun ble også den siste av romfarts-sjimpansene, og døde 41 år gammel 14. mars 1998. Hun er glavlagt ved siden av Ham på New Mexico Museum of Space History i Alamogordo i New Mexico.
Tunneldal

Tunneldal er en kvartærgeologisk betegnelse, som beskriver en glasifluvial landskapsdannelse. Tunneldalen dannes av smeltevannselver innunder isbreen, der de graver ut elveleier i løsmassene. Disse dalene varierer i størrelse og tydelighet etter trykket fra isen og mengden smeltevann som presses gjennom. Tunneldaler er ikke uvanlige i slettelandskapene i Sør-Sverige, Danmark og Nord-Tyskland.
Tunneldaler må ikke forveksles med urstrømdaler, som var store smelteelver av brevann som rant sørover og vestover bort fra innlandsisen, men som ikke rant under isen slik tunneldalenes elver gjorde.
Ennå er det håp

Ennå er det håp er et kristen tidsskrift for Stiftelsen Pinsevennenes Evangeliesenter. Informasjon om Evangeliesenterets arbeid er hovedstoffet, men også intervjuer og andakter finnes.
Tidsskriftet er et gratisblad og kommer ut med omtrent ett nummer hver måned.
Redaktør er Bjørn Gjellum.
New Albany gasskraftverk

New Albany gasskraftverk er et gasskraftverk i delstaten Mississippi i USA. Anlegget har en installert produksjonskapasitet på 480 MW, fordelt på 6 like store blokker / turbiner.
Anlegget ble påbegynt omkring 1995 og stod ferdig i 1999. Brenselkilden er naturgass . Operatør er selskapet KGen Partners.
Den jødiske autonome oblastens våpen

Den jødiske autonome oblastens våpen består av et grønt skjold med en sibirtiger og med hvite og blå striper over og under. Sibirtigeren (også kalt amurtiger) vender med hensikt mot heraldisk venstre, motsatt av det som er vanlig i heraldikken. Dette skal vise til Den jødiske autonome oblastens uvanlige historie og særegne utvikling. De hvite og blå stripene, som minner om det jødiske bønnesjalet, symboliserer elvene Bira og Bidzjan.
Våpenet ble innført 31. juli 1996. Det er tegnet av Julia Borisovna Bardysj-Kosvitsntseva.
Oslojuvelene Fotballklubb

Historie

Klubben ble stiftet av Morten Øverland Espeland og Are Enger 1. oktober 2004. Deres visjon var å skape et sosialt alternativ for fotballglade telemarksgutter som også ønsket å holde (fotball)formen ved like. For veldig mange telemarksinnflyttere til Tigerstaden er Oslojuvelene FK nå blitt et naturlig sted å fortsette ballsparkingen. 
Med tanke på den tilsynelatende endeløse tilførselen av studenter består klubben i dag utelukkende av spillere med opphav fra Telemark.

Norgesmesterskap

En annen som har stått i bresjen for Oslojuvelene FK er Jon Semb. Den tidligere Borg- og Pors-spilleren styrte OFK-skuta i flere år. Etter 2014-sesongen overlot han treneransvaret til Christoffer Karlsen, og i oktober 2015 kom beskjeden om at han ikke lenger vil være en del av klubben. 
Sembs høydepunkt som trener kom nok i 2014, da laget tok seg videre til Norgesmesterskapet i fotball. På veien dit slo klubben blant annet det nåværende 2.-divisjonslaget Ullern. I 1. runde møtte Oslojuvelene Fredrikstad FK. Kampen ble spilt på Frogner kunstgress, foran 371 tilskuere (klubbrekord). Dessverre for Juvelene ble de flere hakk for små og oppgjøret endte 1-5.

Opprykk og kretsmesterskap

I Christoffer Karlsens første sesong som trener for klubben, tok han dem til finale i Odds Romjulscup.  Det viste seg å bare være starten på suksessen, for 2015-sesongen endte med både seriegull og kretsmesterskap.

Spillerstall 2015

#1Erik Haugen Aspaas
#3Øyvind Tveten
#6Kjetil Gurholt Evensen
#7Fredrik Wilhelm Bråthen
#9John Ivar Strand
#10Jonas Ramstad Røise
#12Endre Johannes Solberg
#13Ole Christian Skilbred
#14Eirik Andersen
#15Eirik Kvalheim
#17Simen Gurholt Evensen
#18Fredrik Hvarnes
#19Nicolai Wedege Hofstad
#21Karl Felix B. Krafft   
#22Morten Nergård Høgblad   
#23Ole Petter Bømark   
#25Agon Pireva   
#26Øystein Arneberg   
#69Magnus Svarstad   
#87Christoffer Karlsen   
#88Anders Iversøn Standeren   
#91Petter Ullmann Tørdal
Visegrád

Visegrád er en by nord for Budapest i Ungarn. Den tilhører Pest fylke, og ligger langs den delen av Donau som kalles Donaukneet. Det bor ikke mer en 1 500 mennesker i byen, men den er kjent for sin historie og er et populært mål for turister.

Historie

Visegrad er først nevnt i et dokument fra 1009. Etter mongolinvasjonen i 1241 der store deler av landet ble lagt i ruiner, ble Visegrad et enda viktigere sted historisk sett. På 1300-tallet ble det gjort til Ungarns hovedstad. Dette varte i ca. 100 år, før den på ny ble flyttet tilbake til Buda. Etter at muslimene invaderte Ungarn etter slaget ved Mohacs, ble byen mindre og mindre viktig.
Visegrad fikk bystatus i 2000.